AbeDumi International Foundation Bagqiba Umsebenzi Wokulungisa iWard 6 eMpilo Central Hospital
Abenhlanganiso yeDumi Internatiomal Foundation banikeze uWard 6 oselungiswe wafakwa imitshina yangalezi nsuku kuziphathamandla zeMpilo Central Hospital logatsha lwezempilakahle.
BULAWAYO — Bekungabizwa ozwayo NgoMvulo esibhedlela seMpilo Central Hospital ko Bulawayo ngesikhathu umqondisi weDumi International Foundation uMnu, Dumisani Moyo enikeza uWard 6 kuziphathamandla zesibhedlela logatsha lwezempilakahle. UMoyo ucele abesibhedlela ukuba baphathe kahle imitshina lakho konke okuhle okulungiswe kuWard 6 ethi isibhedlela singahlawulisi uzulu imali enengi ngale indawo njalo ukhangelele ukwenza okufanayo eUnited Bulawayo Hospital kanye leThorngroove Infectious Diseases Hospital. Obemele umabhalane wogatsha lwezempilakahle uDokotela Gibson Mhlana ubonge isipho esihle sokulungiswa kakutsha kwesibhedlela ethi kuyinto enhle. Umcinisihlalo webhodi yeMpilo Central Hospital uNkosikazi Celesile Moyo Ncube laye ubonge isipho lesi. UMgcinisihlalo wenhlanganiso yezakhamizi eye Bulawayo Residents Association uMnu. Winos Dube laye ugcizelele amazwi kaNkosikazi Ncube IMpilo Central Hospital yakhiwa ngomnyaka ka1957 imitshina eminengi kulesi sibhedlela ayisasebenzi impahla enengi isiyingozi kuzigulane lezisebenzi. Inhlanganiso yeDumi International Foundation isebenzise inkulungwane ezingamatshumi edlula athoba minwe mibii zmadollar-$85 000 ekulungiseni uWard 6. EMpilo Central Hospital kusukela lamuhla isilezindlu ezimbili zezigulane ezikuzinga lezibhedlela zomhlaba. Umphathintambo wakoBulawayo, uNkosikazi Angeline Masuku kunye loMqondisi weMpilo Central Hospital babonge kakhulu uMoyo bethi kuhle akwenzileyo yikho ukusebenza umuntu ekhumbula ekhaya lokhu akwenzileyo. IDumi International Foundation ikhuphe konke obe sokukudala kuWard 6 yafaka impahla entsha lemitshina.